b'\n_START_ARTICLE_\nSpydkast (atletik)\n_START_PARAGRAPH_\nSpydkast er en atletikdisciplin, hvori ud\xc3\xb8veren kaster et spyd, s\xc3\xa5 langt som muligt. Spyddets v\xc3\xa6gt varierer efter kasterens alder og k\xc3\xb8n, og vejer enten 400 gram, 500 gram 600 gram, 700 gram eller 800 gram._NEWLINE_Af hensyn til sikkerheden er reglerne for spydkast blevet \xc3\xa6ndret flere gange. F\xc3\xb8rste gang da IAAF (Det internationale atletik forbund) forb\xc3\xb8d en speciel rotationsteknik, udf\xc3\xb8rt af Felix Erausquin fra Spanien i 1966, hvor han kastede over 100 meter. Da 100 meter-gr\xc3\xa6nsen igen blev brudt i 1984 af \xc3\xb8sttyskeren Uwe Hohn, blev specifikationerne for spyddet igen \xc3\xa6ndret.'